ลืมทานยาคุมสองเม็ด เม็ดที่ 8-9 (พฤ และ ศ) และมีเพศสัมพันธ์ในวัน ศ พอรู้ตัวเช้าวันเสาร์ ก็ทานสองเม็ดทันที และคืนวันนั้นก็ทานเม็ดที่ 10 ต่อด้วยค่ะ สรุปวันนั้นทานไปสามเม็ด แต่กำลังเครียดว่าจะมีโอกาสท้องสูงไหมคะ
สวัสดีค่ะ โดยปกติ เมื่อลืมทานยาคุมไป 2 วัน ให้รีบทานทันทีที่นึกได้ไปเพียง 1 เม็ด ส่วนอีกเม็ดให้ทานในเวลาเดิมปกติของวันนั้น ซึ่งก็จะเท่ากับทานเพียง 2 เม็ด ไม่ควรทานไปพร้อมกัน 3 เม็ด เพราะอาจทำให้ได้รับฮอร์โมนมากไป และเกิดผลข้างเคียงต่างๆ ได้หลังจากนั้น ควรทานวันละ 1 เม็ดตามเวลาปกติที่เคยทาน และหลังจากนี้ไป 7 วัน ควรงดการมีเพศสัมพันธ์หรือใช้ถุงยางอนามัยร่วมไปด้วย เพราะประสิทธิภาพในการป้องกันการตั้งครรภ์ย่อมลดลงไปพอควร ดังนั้น หากได้มีเพศสัมพันธ์ไปแล้ว โอกาสที่จะตั้งครรภ์ย่อมมีได้มากกว่าการทานที่ยาคุมอย่างถูกต้องค่ะ